
ประกาศองค์การบริหารส่วนตำบลเชียรใหญ่

เรื่อง  ประกวดราคาจ้าง โครงการก่อสร้างระบบประปาหมู่บ้าน  หมู่ที่  2   บ้านบางพระ
………………………………………

ด้วยองค์การบริหารส่วนตำบลเชียรใหญ่  มีความประสงค์จะประกวดราคาจ้าง โครงการก่อสร้างระบบ
ประปาหมู่บ้าน  หมู่ที่  2   บ้านบางพระ  ตำบลเชียรใหญ่  อำเภอเชียรใหญ่  จังหวัดนครศรีธรรมราช รายละเอียดตามแบบแปลนการก่อสร้างระบบประปาหมู่บ้าน แบบผิวดินขนาดใหญ่  ปีงบประมาณ  2547  ออกแบบโดย  ส่วนบริหารจัดการน้ำ  สำนักงานทรัพยากรน้ำภาค  10 จังหวัดสุราษฏร์ธานี กรมทรัพยากรน้ำ กระทรวงทรัพยากรธรรมชาติและสิ่งแวดล้อม


ผู้มีสิทธิเสนอราคาจะต้องมีคุณสมบัติดังนี้



1. เป็นนิติบุคคล  ที่มีอาชีพรับจ้างทำงานที่ประกวดราคาดังกล่าว



2.  ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะที่ยื่นซองประกวดราคา



3.  มีผลงานก่อสร้างประเภทเดียวกัน ในวงเงินไม่น้อยกว่า  1,500,000  บาท



กำหนดดูสถานที่ก่อสร้าง ในวันที่
  1  พฤศจิกายน  2549  ระหว่างเวลา  11.00  น. ถึง  12.00 น. ณ. สถานที่ก่อสร้าง  และกำหนดรับฟังคำชี้แจงรายละเอียดเพิ่มเติมในวันที่  1  พฤศจิกายน  2549   เวลา  13.00  น.  เป็นต้นไป



กำหนดยื่นซองประกวดราคา ในวันที่  2  พฤศจิกายน  2549  เวลา   11.00  น. ถึง  12.00  น.  ณ  ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ  และกำหนดเปิดซองประกวดราคาในวันเดียวกัน ตั้งแต่เวลา   13.00  น.  เป็นต้นไป



ผู้สนใจติดต่อขอซื้อเอกสารประกวดราคาในราคาชุดละ 5,000 บาท ได้ที่ องค์การบริหารส่วนตำบลเชียรใหญ่ ระหว่างวันที่ 16 ตุลาคม 2549 ถึงวันที่ 31 ตุลาคม 2549 หรือสอบถามทางโทรศัพท์หมายเลข 0-7538-6180 ในวันและเวลาราชการ



ประกาศ  ณ  วันที่   10    เดือน   ตุลาคม    พ.ศ.  2549

 นายประสาสน์     ศรีเจริญ  
                      นายกองค์การบริหารส่วนตำบลเชียรใหญ่

